נציג 'דגל' מוביל עתירה נגד פרוש: "בנות הופלו כי הן ספרדיות"
העיר אלעד לא מפסיקה לייצר כותרות שליליות: שמונה הורים לבנות מהעיר אלעד חתמו על ייפוי כוח לעורך דין, בכדי שזה יעתור מנהלית לבית המשפט המחוזי בירושלים בבקשה שבנות למשפחות בעיר שטרם שובצו - ישובצו בסמינרים 'בית יעקב', זלזניק ו'לדעת חכמה'. ל"כיכר השבת" נודע כי חבר מועצת העיר ונציג "דגל התורה" משה ברדוגו מרכז את הגשת העתירה לבית המשפט.
בעתירה יטענו ההורים כי משרד החינוך, העירייה ובתי הספר לא מקיימים את ההחלטה לפיה כל בת המתאימה לבית הספר בית יעקב תתקבל. ברדוגו אישר את הפרטים בשיחה עם "כיכר השבת" ואמר כי הוא מקווה שהעתירה תוגש כבר מחר בבוקר. לדבריו, המהלך נעשה בהתייעצות ובהכוונת הרבנים. הוא הוסיף כי העתירה תוגש נגד עיריית אלעד, משרד החינוך והסמינרים.
יצוין כי בעיר אלעד נמצאות 12 בנות ללא מקום לימודים, מתוכן 10 ספרדיות ו-2 אשכנזיות. "אין ספק שיש כאן גזענות, יש מכסות, הם עבור את המכסות של הספרדיות ועכשיו הם מסרבים לקבל אותן עם עלילות כאילו הן לא טובות, אין למנהלים הללו קצת יראת שמיים" אומר בכיר בעירייה.
כזכור, בפשרה שחתמו עליה העירייה והסמינרים וקבלה תוקף של פסק דין נכתב: "מתוך יתר הבנות, שלא שובצו בשלב הראשון, ככל שתימצא בת נוספת המתאימה, היא תשובץ אצל המשיבות 6 ((זלזניק) או 8 לדעת חכמה), על ידי המשיבה 5 (עיריית אלעד. י"כ) בפיקוח המשיבות 1-3 (משרד החינוך, השר ומנכ"ל המשרד. י"כ), בחלוקה שווה".
ישראל פרוש - ברא כרעיא דאבוה.
היה לו ממי ללמוד כיצד להתנהג בגזענות. כולנו זוכרים את התמיכה של מאיר פרוש בגזענים בעמנואל ואת האוהל שהקים בכניסה לכלא כאות הזדהות עם הגזענים הללו.
כל היום בכינו, יאיר לפיד מתנכל לציבור החרדי, למוסדות החינוך, לחינוך הטהור, הוא כל היום יושב ומתכנן איך לזהם את פך השמן הטהור.
פתאום המכה הגדולה בפרצוף. אנחנו רודפים את הציבור החרדי.
עוד לא שמענו על חרדי שהתאבד בגלל הגזרות של לפיד, עוד לא שמענו שבתי ספר וישיבות נסגרו בגלל לפיד, עוד לא שמענו שלפיד השתלט בכח ואיומים על איזשהו מוסד חרדי, עוד לא שמענו שלפיד מינה מנהל למוסד חרדי בניגוד לרצון המנהל הקיים, עוד לא שמענו שאדם זקן וחולה היה צריך לצעוק אל לפיד ממיטת חוליו תן לי לנהל את בנות הסמינר שלי. עוד לא שמענו שיאיר לפיד לא קיבל חרדים למוסדות שלו, או לצבא שלו, או להייטק שלו, או למקום עבודה כלשהו.
יש לנו מחלה אוטואימונית.
אנחנו נלחמים בעצמנו, שונאים את עצמנו, מחריבים את עצמנו, עד כלות.
ובזה אנחנו מצליחים ומוצלחים הרבה יותר מיאיר לפיד.
פורוש.כמה בושות עוד תעשה לעצמך?
קצת הכרת הטוב לראש העיר לא יזיק.
נתברכה עירנו אלעד בראש עיר עם ראש על הכתפיים, אדם עם לב טוב כפשוטו, שאכפת לו מכל בת כאילו היתה הבת שלו, בואו נכיר לו טובה על ההשקעה האין סופית שלו למען הבנות למרות התדרוכים נגדו לתקשורת ע"י גורמים אינטרסנטיים.
עד מתי רשעים , עד מתי ?
לפני שנה נסעתי לחגים למשפחה במדינת מרילנד. ליד ביתם יש שלושה בתי כנסת.חב`ד,ספרדים,ואשכנזים.אמרתי לעצמי אלך לכולם. בחב`ד קיבלו אותי בברכה ,כמעט כל בית הכנסת לחץ לי יד ,וגם העלו אותי לתורה. אצל הספרדים שאלתי היכן אוכל לשבת...אמרו בחר היכן שתרצה..וזיכו אותי בהרמת ספר התורה. הגעתי לאשכנזי....רק הביטו בי. אז בחרתי כסא בסוף האולם. הבאתי איתי את סידורי...רק פתחתי אותו ואיש אחד בא ושאל באנגלית...האם זה סידור ספרדי....עניתי לו זה סידור יהודי...הוא הסתובב והלך. חשבתי לעצמי אין סיכוי שהקב`ה שומע לתפילות ממקום כזה. בסוף התפילה רב בית הכנסת נשא דרשה למה לא לאכול אגוזים בחג...שזה בגמטרייה חטא...מאגוז הוא פוחד אך משינאת יהודים הוא לא פוחד....יצאתי מהמקום ללא שאף אחד אפילו אמר חג שמח.....ערב רע עלה עימו.